Aswin Stark
కొనసాగుతున్న మాటల యుద్ధం
న్యూఢిల్లీ: టీమిండియా ప్రధాన స్పిన్నర్‌ అశ్విన్‌పై ఆసీస్‌ పేసర్‌ మిచెల్‌ స్టార్క్‌ సంచలన వ్యాఖ్య చేశాడు. టీమిం డియా ఆస్ట్రేలియాలో పర్యటించినపుడు అశ్విన్‌కు బౌలింగ్‌ చేసి అతని నుదుటిపై బంతిని సంధించాలని తాను కోరు కుంటున్నట్లు క్రికెట్‌ ఆస్ట్రేలియా వెబ్‌సైట్‌ కిచ్చిన ఇంటర్వ్యూలో స్టార్‌ పేర్కొన్నాడు.టీమిండియా, ఆస్ట్రేలి యాల మధ్య బెంగళూరులో ముగిసిన రెండవ టెస్టులో ఆస్ట్రేలియా తొలి ఇన్నింగ్స్‌లో అశ్విన్‌ బౌలింగ్‌లో స్టార్క్‌ ఔటయ్యాడు.స్టార్క్‌ను ఔట్‌ చేసిన ఆనందంలో అశ్విన్‌ తన నుదిటిపై వేలు పెట్టి చేసిన సంజ్ఞ స్టార్క్‌కు కోపం తెప్పించింది.అదే టెస్టులో స్టార్‌ బౌలింగ్‌లో టీమిండియా ఓపెనర్‌ అభినవ్‌ముకుంద్‌ సిక్స్‌ కొట్టగా తలరాత అన్నట్లు గా స్టార్క్‌ అదే తరహాలో సైగ చేశాడు.బెంగళూరు టెస్టు రెండు ఇన్నింగ్స్‌ల్లో అశ్విన్‌ బౌలింగ్‌లోనే స్టార్క్‌ ఔట య్యాడు.ఇదిలా ఉంటే నాలుగు టెస్టుల బోర్డర్‌-గవాస్కర్‌ సిరీస్‌లో ఇరు జట్ల మధ్య మాటల యుద్ధం నడుస్తూనే ఉంది.ఈ మాటల యుద్ధానికి భారత జట్టే కారణమని కూడా స్టార్క్‌ ఆరోపించడం విశేషం. బెంగళూరు టెస్టు అనంతరం గాయపడిన మిచెల్‌ స్టార్క్‌ చివరి రెండు టెస్టులకు దూరమయ్యాడు. బెంగళూరు టెస్టులో 188 పరుగులు టార్గెట్‌తో బరిలోకి దిగిన ఆస్ట్రేలియా 35.4 ఓవర్లలో 112 పరుగులకే ఆలౌ టైంది. దీంతో భారత్‌ 75 పరుగుల తేడాతో ఘన విజ యం సాధించింది. ఇక నాలుగు టెస్టు మ్యాచ్‌ల సిరీస్‌లో భాగంగా చివరి టెస్టు ధర్మశాలలో ఈనెల 25న ప్రారం భం కానుంది.